Document ID: 31997D0354

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Μαΐου 1997 για την έκτη τροποποίηση της απόφασης 95/32/ΕΚ για την έγκριση του αυστριακού προγράμματος εφαρμογής του άρθρου 138 της πράξης σχετικά με τους όρους προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας (Το κείμενο στη γερμανική γλώσσα είναι το μόνο αυθεντικό) (97/354/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 138 παράγραφος 5,
Εκτιμώντας:
ότι, στις 8 Νοεμβρίου 1994, η Αυστρία κοινοποίησε στην Επιτροπή, σύμφωνα με το άρθρο 143 της ανωτέρω πράξης, το πρόγραμμά της για τη θέση σε εφαρμογή των ενισχύσεων που αναφέρονται στο άρθρο 138 για ένα ορισμένο αριθμό προϊόντων για την περίοδο μεταξύ 1995 και 1999 7
ότι το πρόγραμμα, το οποίο τροποποιήθηκε σύμφωνα με επιστολή της 16ης Δεκεμβρίου 1994, εγκρίθηκε με την απόφαση 95/32/ΕΚ της Επιτροπής (1) 7 ότι η απόφαση αυτή τροποποιήθηκε με τις αποφάσεις 95/209/ΕΚ (2), 95/416/ΕΚ (3), 96/38/ΕΚ (4), 96/140/ΕΚ (5) και 97/24/ΕΚ (6) 7
ότι, στις 14 Ιανουαρίου 1997, η Αυστρία κοινοποίησε στην Επιτροπή, σύμφωνα με το άρθρο 143 της πράξης προσχώρησης, αίτηση έγκρισης εκ μέρους της Επιτροπής, προκειμένου να τροποποιηθεί και πάλι το εν λόγω πρόγραμμα 7 ότι η εν λόγω αίτηση αποτέλεσε αντικείμενο τροποποιήσεων, σύμφωνα με την επιστολή της 22ας Ιανουαρίου 1997 7
ότι, στις 14 Ιανουαρίου 1997, η Αυστρία ζήτησε να αυξηθεί η ποσότητα πατάτας που προορίζεται για την αμυλοποιία, η οποία αναφέρεται στο άρθρο 2 παράγραφος 2 της απόφασης 95/32/ΕΚ, για να ληφθεί υπόψη η ποσόστωση παραγωγής που έχει παρασχεθεί στην Αυστρία βάσει του κανονισμού (ΕΚ) αριθ. 1868/94 του Συμβουλίου, της 27ης Ιουλίου 1994, για την καθιέρωση καθεστώτος ποσοστώσεων για την παραγωγή αμύλου γεωμήλων (7), όπως τροποποιήθηκε τελευταία από τον κανονισμό (ΕΚ) αριθ. 1863/95 (8) 7 ότι η αίτηση είναι σύμφωνη προς την εξέλιξη της κοινής γεωργικής πολιτικής και η αποδοχή της θα συνέβαλε στην βελτίωση της συνοχής μεταξύ των διαφόρων μέτρων που εφαρμόζονται στον τομέα των παντός είδους αμύλων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 2 παράγραφος 2 της απόφασης 95/32/ΕΚ, η πρώτη περίπτωση αντικαθίσταται από το ακόλουθο κείμενο:
«- πατάτες για την παραγωγή αμύλου:
ΘΕΣΗ ΠΗΝΑΚΑ
Η ποσότητα πατάτας που προορίζεται για την παραγωγή αμύλου της κατηγορίας Β υπόκειται στην διάταξη που προβλέπεται στο άρθρο 6 παράγραφος 2 του κανονισμού (ΕΚ) αριθ. 1868/94 του Συμβουλίου.»
Άρθρο 2
Η παρούσα απόφαση απευθύνεται στη Δημοκρατία της Αυστρίας.
Βρυξέλλες, 20 Μαΐου 1997.

Labels: 17
19
6
18
15